Publication: Magyar Közlöny
Issue: MK-2007-94 (Year: 2007, Number: 94)
Era: 2004-2010
Section: dolgozóinak munkajogi viszonyaira a köztisztviselõk jogállásáról szóló 1992. évi XXIII. törvény, valamint a Munka Törvénykönyvérõl szóló 1992. évi XXII. törvény rendelkezéseit kell alkalmazni. A Komárom-Esztergom Megyei MgSzH dolgozói felett a munkáltatói jogokat a fõigazgató gyakorolja.
Paragraph Index: 233

19. A Komárom-Esztergom Megyei MgSzH vállalkozási tevékenysége: a Komárom-Esztergom Megyei MgSzH vállalkozási tevékenységet folytathat, ennek minõsül jelen alapító okiratban rögzített tevékenységi körhöz tartozó olyan tevékenység, amelyet a Hivatal szakmai jellegébõl adódóan bevétel, és ennek révén eredmény elérése, illetõleg haszonszerzés céljából üzletszerûen, piaci alapon végez. A vállalkozási tevékenységbõl származó bevételek együttes összege két egymást követõ évben nem haladhatja meg a ténylegesen teljesített – költségvetési támogatást is magában foglaló – összbevétel egyharmadát. A vállalkozás mértéke az alapfeladatok ellátását nem veszélyeztetheti. A vállalkozásból származó bevételeket és a vállalkozási tevékenység kiadásait az alaptevékenységektõl elkülönítetten kell megtervezni, nyilvántartani és elszámolni.

Source: https://magyarkozlony.hu/hivatalos-lapok/21ec741bd729d73a7d448f233f7766ebb77fc8fc/dokumentumok/35bc893b136c03ffec7de1b974143e7c2f9b9495/letoltes